armvectores/hy_wikipedia_2023 huggingface dataset:
Սպիտակ դրոշներ (ֆիլմ)

«Սպիտակ դրոշներ» (վրաց.՝ თეთრი ბაირაღები), 1990 թվականի խորհրդային գեղարվեստական ֆիլմ, դրամա, որը ստեղծվել է «Վրացֆիլմ» կինոստուդիայում։ Ֆիլմը նկարահանել է ռեժիսոր Գիգա Լորթքիփանիձեն իր իսկ սցենարով, որը գրվել է վրացի հայտնի գրող Նոդար Դումբաձեի «Սպիտակ դրոշներ» վեպի հիման վրա։
Ֆիլմում գլխավոր դերերը կատարել են Գեորգի Խոբուան, Քեթևան Կիկնաձեն, Օթար Մեգվինետուխուցեսին, Գիա Բուրջանաձեն, Գիվի Բերիկաշվիլին և Ռամազ Չխիկվաձեն։ Ֆիլմը առաջին անգամ ցուցադրվել է 1990 թվականին ԽՍՀՄ-ում։


== Սյուժե ==
Ֆիլմի գլխավոր հերոս Զազա Նակաշիձեն՝ առանց մեղքի մեղավորը, անարդարացիորեն դատապարտվել է սպանության համար, որը նա չի կատարել։ Զազան բանտ է ընկնում, բայց անազատության մեջ գտնվելով՝ փորձում է գտնել ճշմարտությունը և ապացուցել, որ ինքը չի կատարել այդ սպանությունը։


== Դերերում ==
Գեորգի Խոբուա – Զազա
Քեթևան Կիկնաձե – Զազայի մայրը
Օթար Մեգվինետուխուցեսի – քեռի Իսիդոր
Գիա Բուրջանաձե – Կակո Դեվդարիանի, «Լիմոնա» մականունով օրենքով գող
Գիվի Բերիկաշվիլի – Տիգրան
Ռամազ Չխիկվաձե – Շոշիա
Լեո Անթաձե – Չեյշվիլի
Գուրամ Պիրցխալավա – Գոգոլ
Բադրի Բեգալիշվիլի – Շոշիաշվիլի
Թենգիզ Մայսուրաձե – Գամցեմլիձե
Յուրի Վասաձե – Մեբուրիշվիլի
Նինո Լորթքիփանիձե – Նունու, բժիշկ
Նանա Լորթքիփանիձե – քեռի Իսիդորի դուստրը
Դավիթ Դվալիշվիլի – Գագուա
Գեորգի Գաչեչիլաձե (Ուցնոբի) – քեռի Իսիդորի փեսան
Սոսո Գոգիճաիշվիլի – բանտապահ
Իոսիֆ Ջաչվլիանի – Ռոստոմ
Տրիստան Կվելաիձե – Գելաձե
Վիկտոր Նինիձե – ատամնաբույժ
Անզոր Ուրիդիա – Խարաբաձե


== Նկարահանող խումբ ==
Ստեղծագործությունը՝ Նոդար Դումբաձեի
Սցենարի հեղինակ՝ Գիգա Լորթքիփանիձե
Ռեժիսոր՝ Գիգա Լորանիձե
Օպերատոր՝ Լևան Պաատաշվիլի
Կոմպոզիտոր՝ Բիձինա Կվեռնաձե
Նկարիչ՝ Կախի Խուցիշվիլի


== Տեխնիկական տվյալներ ==
ԽՍՀՄ, 1990, Վրացֆիլմ
Դրամա, 100 րոպե
Գունավոր, ստերեո
Բնօրինակ լեզուն՝ վրացերեն


== Ծանոթագրություններ ==


== Արտաքին հղումներ ==
«Սպիտակ դրոշներ»(անգլ.) ֆիլմը Internet Movie Database կայքում
Памяти Нодара Владимировича Думбадзе
Հեռավոր Արևելքի հնությունների թանգարան (Ստոկհոլմ)

Ստրինբերգ թանգարան (շվեդերեն՝ Östasiatiska museet), 1926 թվականին Շվեդիայի կառավարության և թանգարանի հիմնադիր-տնօրեն շվեդ հնագետ Յոհան Գունար Անդերսոնի (1874-1960) նախաձեռնությամբ հիմնադրված թանգարան Ստոկհոլմում։ Թանգարանը գտնվում է Սկեպպսհոլմեն շրջանի Տիգուսեթ (շվեդերեն՝ Tyghuset) շենքում, և 1999 թվականից թանգարանը հանդիսանում է Համաշխարհային մշակույթի հանրային շվեդական ազգային թանգարանների մի մասը։


== Պատմություն ==
Թանգարանն ի սկզբանե հիմնված էր հիմնականում Անդերսոնի 1920-ականների ընթացքում Չինաստանում կատարած հիմնարար բացահայտումների վրա, որը մինչև այժմ Արևելյան Ասիայի անհայտ  նախապատմություն է։ Թանգարանն ունի բազմազան հավաքածուներ Ճապոնիայից, Կորեայից, Հնդկաստանից և Չինաստանից։ Այն ցուցադրում է և՛ հնագիտություն, և՛ դասական արվեստը, և՛ ժամանակակից մշակույթ, հանրության համար ունի մեծ հետազոտական գրադարան։ 1963 թվականին թանգարանը տպագրել է համապարփակ պատկերագիրք (Հեռավոր Արևելքի հնությունների թանգարան. ալբոմ)։ Թանգարանը տպագրվում է նաև Արևելյան Ասիայի հետազոտություններին նվիրված ամենամյա Հեռավոր Արևելքի հնությունների թանգարանի տեղեկագիր-ամսագիրը։


== Տնօրեններ ==
Յոհան Գունար Անդերսոն, 1926-1939
Բերնարդ Կարլգրեն, 1939-1959
Բո Գիլենսվարդ, 1959-1981
Յան Վիրգին, 1981-1998
Մագնուս Ֆիսկեսյո, 2000-2005
Սան Հոբի-Նիլսեն, 2005-2010 (նաև Միջերկրածովյան թանգարանի տնօրեն)
Միշել Լի (2016-)


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
English-language website listing exhibitions
publications of the Museum at the Internet Archive, including volumes 1-40 of the Bulletin of the Museum of Far Eastern Antiquities
Փայտե կոնստրուկցիաներ

Փայտե կոնստրուկցիաներ, ամբողջությամբ կամ առավելապես փայտից պատրաստված շինարարական կոնստրուկցիաներ (հեծաններ, ֆերմաներ, կամարներ, շրջանակներ, թաղեր, թաղանթներ և այլն)։ Փայտե կոնստրուկցիաների տարրերն իրար են միացվում թործերով, երիթներով, փայտե մեխերով, հեղույսներով, մետաղական ամրակների ներճնշումով, ինչպես նաև սոսնձումով։ Առավելություններն են՝ տեղական նյութերի օգտագործման հնարավորությունը, փոքր ծավալային զանգվածը և դիմացկունությունը բազմաթիվ ագրեսիվ քիմիական ներգործությունների նկատմամբ, փոխադրելիաթյունը, թերություններն են՝ նեխելիությունը և դյուրավառությունը։ Փայտե կոնստրուկցիաներ կիրառվում են արդյունաբերական, հասարակական, գյուղատնտեսական և այլ շենքերի վերնածածկերում, ինչպես նաև կամուրջներում, ուղանցներում, գծային էլեկտրահաղորդման հենարաններում և այլ կառույցներում։ Արտաքին պայմաններում շահագործման համար նախատեսված Փայտե կոնստրուկցիաներ տոգորում են հականեխիչ միջոցներով (հակամանրէային ազդեցությամբ օժտված քիմիական նյութեր)։ ժամանակակից շինարարությունում գլխավորապես տարածված են սոսնձած Փայտե կոնստրուկցիաներ, որոնց հիմնական առավելությունը ինդուստրիալ պատրաստման հնարավորությունն է։
Սոլունա Սամայ

Սոլունա Սամայը (օգոստոսի 27, 1990(1990-08-27), Գվատեմալա Սիթի, Գվատեմալա), դանիացի երգչուհի է, ով ներկայացրել Դանիան Եվրատեսիլ 2012 երգի մրցույթում " Should've Known Better " երգով և եզրափակչում զբաղեցրեց 22-րդ հորիզոնակնը։
2000 թվականին Սոլունան իր ընտանիքի հետ տեղափոխվել է Դանիա։ Նրա երաժշտական կարիերան սկսվել է 5 տարեկանից, երբ հոր հետ սկսեց նվագել հարվածային գործիքներ։ 12 տարեկանից սկսել է սովորել նվագել կիթառ, և ադպես գրեց իր առաջին երգը։ 2011 թվականի սեպտեմբերին թողարկել է իր առաջին «Sing Out Long» ալբոմը։ Սոլունան տիրապետում է դանիերենի, անգլերենի, գերմաներենի և իսպաներենի։
Գանգվոն

Գանգվոն-դո (հանգըլ՝ 강원도), նահանգ Հարավային Կորեայի հյուսիսարևելյան մասում։ Վարչական կենտրոնն է Չունչոն-սի քաղաքը։
Մինչ Կորեաների բաժանումը, 1945 թվականին, Հարավային Կորեայի Գանգվոն-դո և Հյուսիսային Կորեայի Գանգվոն-դո նահանգները կազմում էին մեկ ընդհանուր վարչական միավոր։


== Բնակչության կազմ ==
Տարիքային կազմ (2005 թվական)՝0-14 տարեկան — տղամարդ՝ 142 674, կին՝ 130 285;
15-39 տարեկան — տղամարդ՝ 292 107, կին՝ 261 717;
40-64 տարեկան — տղամարդ՝ 216 212, կին՝ 208 913;
65 տարեկանից բարձր — տղամարդ՝ 109 667, կին՝ 151 553;Օտարերկրացի բնակչություն (2005 թվական)՝Հարավային Կորեայի քաղաքացիներ՝ 1 533 331;
Օտարերկրացիներ՝ 7 989;


== Ծանոթագրություններ ==


== Արտաքին հղումներ ==
Պաշտոնական կայք


== Տես նաև ==
Կորեայի Հանրապետության վարչական բաժանում
Լը Դոնժոն (այլ կիրառումներ)

Լը Դոնժոն, կարող է վերաբերել՝

Լը Դոնժոն - համայնք Ֆրանսիայում
Լը Դոնժոն - կանտոն Ֆրանսիայում
(2232) Ալթայ

(2232) Ալթայ (անգլ.՝ Altaj), աստերոիդ աստերոիդների հիմնական գոտում։ Հայտնաբերվել է 1969 թվականի սեպտեմբերի 15-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,666935 ա. մ., առավելագույնը մոտենում է 2,2857 ա. մ. հեռավորության վրա և հեռանում 3,0482 ա. մ.։ Արեգակի շուրջ մեկ ամբողջական պտույտ է կատարում 1590,81 երկրային օրվա ընթացքում, իր ուղեծրով շարժվելով միջինում 0,2263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2232) Ալթայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռագալնա

Ռագալնա (իտալերեն՝ Ragalna) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 3103 մարդ, 2008 թվականի տվյալներով բնակչության խտությունը կազմում է 80 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 95030։ Հեռախոսային կոդը՝ 095։
Բնակավայրի հովանավորն է համարվում սուրբ Անաստասիան։


== Արտաքին հղումներ ==
Բնակավայրի պաշտոնական կայք
Կոլխիդա (այլ կիրառումներ)

Կոլխիդա, կարող է վերաբերվել

Կոլխիդա, հին վրացական պետություն, թագավորություն և տարածաշրջան արևմտյան Վրաստանում
Կոլխիդայի դաշտավայր, Վրաստանում, Արևմտյան Անդրկովկասում՝ Սև ծովի, Մեծ Կովկասի և Փոքր Կովկասի միջև։
Ածպտեր Վերին

Ածպտեր Վերին, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Ակշապատ դաշտում, Ածպտեր Ներքին գյուղի մոտակայքում։


== Բնակչություն ==
1872-1873 թվականներին ուներ 123 տուն հայ և մոտ 40 տուն թուրք բնակիչ։ Մեծ եղեռնի նախօրեին ուներ 180 տուն հայ` 1906 բնակչով և 300 թուրքեր։


== Տնտեսություն ==
Բնակչության հիմնական զբաղմունքը անասնապահություն, հողագործությունն ու արհեստներն էր։


== Պատմամշակութային կառույցներ ==
Ածպտեր Վերինն ուներ Ս. Կարապետ անունով եկեղեցի։ Ածպտեր Վերին և Ածպտեր Ներքին գյուղերի միջև կար վանք, որը կրում էր 12 առաքյալների անունը։ Վանք հանդիսանում էր Շապին Գարահիսարի թեմի կենտրոնն ու առաջնորդի աթոռանիստը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պիեռ Ժոզեֆ Պրուդոն

Պիեռ Ժոզոֆ Պրուդոն (ֆր.՝ Pierre-Joseph Proudhon, հունվարի 15, 1809(1809-01-15)[…], Բեզանսոն[…] - հունվարի 19, 1865(1865-01-19)[…], Պասի, Փարիզ) ՝ ֆրանսիացի քաղաքական գործիչ, հրապարակախոս, տնտեսագետ, փիլիսոփա և սոցիոլոգ։ Եղել է Ֆրանսիայի խորհրդարանի անդամը և առաջին մարդը, ով իրեն անվանել է անարխիստ։ Համարվում է անարխիզմի առավել ազդեցիկ տեսաբաններից մեկը։ 1848 թ. ֆրանսիական հեղափոխությունից հետո սկսեց իրեն անվանել ֆեդերալիստ։


== Պրուդոնը և մասոնությունը ==

Պրուդոնի «Անկեղծություն, Միություն և Բարեկամություն» նախաձեռնությունը տեղի ունեցավ 1847 թ․ Բեզանսոնում՝ մասոնական օթյակում։ Մասոնական ուսմունքի ըմբռնման համար Պրուդոնը մեծ ջանքեր չէր գործադրում, ուստի սանից ավելի բարձր աստիճանի չհասավ։ Ըստ Մելորի՝ Պրուդոնի նախաձեռնությունը նպաստեց Ֆրանսիայի արևելքում աթեիզմի տարածվածության միտման աճին և դրա գերիշխանությանը հետագա տարիներին։
«Հեղափոխության և եկեղեցու արդարության մասին» աշխատության մեջ Պրուդոնը նկարագրում է իր նվիրվածությունը մասոնությանը հետևյալ խոսքերով. 

Այդ նույն աշխատանքում այսպես կոչված հակադեիստական մասոնության մասին Պրուդոնը հետևյալ կերպ է զարգացնում գաղափարը. 


== Աշխատանքները ==
1840 թ.— Qu’est ce que la propriété? (ռուս.՝ «Ի՞նչ է սեփականությունը»)
1842 թ.— Avertissement aux propriétaires (ռուս.՝ «Սեփականատերերի զգուշացումը»)
1843 թ.— Principes d’organisation politique, ou la création de l’ordre dans l’humanité (ռուս.՝ «Քաղաքական կազմակերպության սկզբունքները կամ մարդկային կարգի ստեղծումը»)
1849 թ.— Résumé de la question sociale
1853 թ.— Le manuel du spéculateur à la bourse
1858 թ.— De la justice dans la révolution et dans l’Eglise (ռուս.՝ «Հեղափոխության և եկեղեցու արդարության մասին»)
1861 թ.— La Guerre et la Paix (ռուս.՝ «Պատերազմը և աշխարհը»)
1863 թ.— Du principe Fédératif (ռուս.՝ «Ֆեդերատիվ սկզբունքի մասին»)
1865 թ.— De la capacité politique des classes ouvrières (ռուս.՝ «Բանվոր դասակարգի քաղաքական ունակությունների մասին»)
1866 թ.— Théorie de la propriété (ռուս.՝ «Սեփականության տեսություն»)
1875 թ.— Du principe de l’art (ռուս.՝ «Արվեստի սկզբունքը»)
1875 թ.— Correspondences (ռուս.՝ «Նամակ»)


== Հղումներ ==
Պիեռ Ժոզեֆը անարխոպեդիայում(չաշխատող հղում)


== Ծանոթագրություններ ==
Memory

Memory (անգլ. թարգմանաբար՝ «Հիշողություն»), հարավկորեական Mamamoo գըրլ-բենդի չորրորդ մինի ալբոմը։ Այն թողարկվել է RBW 7 լեյբլով 2016 թվականի նոյեմբերին և տարածվել է CJ E&M Music-ի կողմից։ Այն պարունակում է ութ երգ, այդ թվում՝ «New York» և «Décalcomanie» սինգլները, «Woo Hoo» սինգլը LG G5 And Friends OST-ի կողմից սաունդթրեքով, ինչպես նաև «Dab Dab» և «Angel» երգերը։


== Կոմպոզիցիա և պրոմոուշեն ==
Mamamoo-ն եղել է Memory-ի պրոդյուսերը Քիմ Դո-Խունոմի հետ, որը Rainbow Bridge World-ի ղեկավարն է։ Նրա շնոհիվ էլ կայացել է նրանց ներկայիս հաջողությունը։


== Երգացանկ ==


== Չարթեր ==


== Հաղթանակներ ==


=== Երաժշտական ծրագրեր ===


== Ծանոթագրություններ ==
Պերօքսիդային միացություններ

Պերօքսիդային միացություններ, գերօքսիդային միացաթյուններ, քիմիական միացություններ, որոնց մոլեկուլները պարունակում են գերօքսիդային՝ —0—0— խմբեր։ Անօրգանական Պերօքսիդային միացություններից պարզագույնը ջրածնի գերօքսիդն է՝ Н202։ Մետաղների Պերօքսիդային միացությունները պինդ նյութեր են (տես Պերօքսիդներ), որոնց բյուրեղական ցանցը բաղկացած է մետաղի կատիոններից և Օ2 անիոններից։ Հայտնհ են նաև 02— և 03— գերօքսիդային անիոններ պարունակող մետաղների Պերօքսիդային միացություններ․, որոնք կոչվում են վերգերօքսիդներ և օզոնիդներ։tԱլկալիական և հողալկալիական մետաղներն օդում և թթվածնում օքսիդանալիս առաջացնում են գերօքսիդներ (Na202, К202, Ва02 և այլն) և վերգերօքսիդներ (K02, Rb02, Ва04 և այլն)։ Սրանք թույլ թթուների՝ ջրածնի գերօքսիդի և պերհիդրօքսիլի՝ Н02 աղեր են։ Ջրում հիդրոլիզվում են։ Ալկալիական մետաղների հիդրօքսիդները կամ վերգերօքսիդները օզոնի հետ փոխազդելով առաջացնում են օզոնիդներ (K03, Cs03 և այլն)։
Արարատի երկրում

Արարատի երկրում (անգլ.՝ In the Land of Ararat), Ջոն Բարրոուսի 1916 թվականին Բոստոնում հրատարակած գիրքն է հայերի ցեղասպանության մասին։


== Գրքի մասին ==
Ջոն Բարրոուսի «Արարատի երկրում» գիրքը յուրահատուկ հուշագրություն է 20-րդ դարի սկզբին արևմտահայության իրական վիճակի և ամերիկյան միսիոներ Էլիզաբեթի՝ Վանում ծավալած գործունեության մասին։ Հուշագրության հեղինակը միսիոներուհի Էլիզաբեթ Ֆրիման Բարրոս Աշերի ամուսինն է, ով նույնպես միսիոներական առաքելությամբ գտնվել է Վանում։
Հեղինակն իր հուշագրությունում ներկայացրել է Վանում իր ու կնոջ միսիոներական գործունեությունը։ Էլիզաբեթ Աշերը զբաղվել է ուսուցչությամբ, կարողացել է ժանյակագործության արհեստանոց հիմնել ու անհրաժեշտ գործիքներ ձեռք բերել։ Նրա նախաձեռնությամբ ասեղնագործված ժանյակներն արտահանվել են Ամերիկա և Եվրոպա։
Հեղինակն անդրադարձել է Առաջին համաշխարհային պատերազմի ընթացքում տեղի ունեցած փոփոխություններին։ Քաղաք եկող գաղթականները սարսափով էին պատմում իրագործվող դաժանությունների մասին, որոնք ծանր ազդեցություն են թողնում միսիոներուհու ներաշխարհի վրա։ Ստեղծված իրադրությունում տիկին Աշերն ամեն ինչ անում էր իր սաներին անհրաժեշտ օգնություն ցուցաբերելու համար։ Գերլարվածության մթնոլորտում տիկին Աշերի առողջական վիճակն աստիճանաբար վատթարանում էր։ 1915 թվականին հուլիսին նա մահանում է տիֆից։
Տիկին Քնապը, ով համագործակցել է նրա հետ, Նորդֆիլդում կազմակերպված սեմինար-հավաքույթի իր ելույթում ասել է. «Որպես ուսուցիչ նա շատ ինտելեկտուալ էր, նրա հետազոտական միտքն ու բացատրելու յուրահատուկ ոճը, հարուստ բառապաշարը միշտ իր աշակերտների վրա անմոռանալի տպավորություն էին թողնում։ Որպես մայր նա իդեալական էր, որպես ընկեր չափազանց հավատարիմ, կյանքի բոլոր հարաբերություններում նա չափազանց բարեպաշտ էր»։


== Հեղինակներ ==
Ջոն Բարրոուս. ամերիկյան միսիոներ, 1915 թվականի Հայոց ցեղասպանության ականատես։
Էլիզաբետ Ֆրիման Բարրոուս Աշերը (1873-1915). «Երիտասարդ քրիստոնյա կանանց» կազմակերպության թղթակից, հետո նաև վերջինիս քարտուղարության աշխատակից։ Վանում միսիոներական աշխատանք կատարելիս, նա ականատես է եղել Առաջին համաշխարհային պատերազմի տարինիներին թուրքական կառավարությունների կողմից իրակագործված հայերի ցեղասպանությանը։


== Քաղվածներ գրքից ==
Գրքում ներառված են նաև տիկին Աշերի նամակ-օրագրությունից հատվածներ.


== Ծանոթագրություններ ==
Աջ դաստակ

«Աջ դաստակ» (ռուս.՝ «Правая кисть»), Ալեքսանդր Իսաևիչ Սոլժենիցինի պատմվածքն է, որը գրվել է 1960 թվականին։


== Պատմություն ==
Պատմվածքի գործողությունը տեղի է ունենում 1954 թվականի գարնանը, ինչը հաստատվում է այդ ժամանակ Սոլժենիցինի տարիքով (35 տարեկան)։ Հեղինակը պատմվածքին վերադարձել է 1963 թվականի նոյեմբերի վերջին՝ «Քաղցկեղային կորպուս» պատմվածքի վրա աշխատելիս։
Ալեքսանդր Տվարդովսկին, 1965 թվականին պատմվածքը կարդալուց հետո, ասել է. «Նկարագրական մասը շատ լավն է, բայց, ընդհանուր առմամբ, դա վատագույնն է այն ամենից, ինչ դուք գրել եք», և նույնիսկ ցույց չի տվել «Նովի միր» ամսագրի խմբագրական խորհրդի անդամներին։ «Օգոնյոկ», «Լիտերատուրնայա Ռոսիա» և «Մոսկվա» ամսագրերը ևս հրաժարվել են տպագրել այս պատմվածքը։
Պատմվածքն առաջին անգամ լույս է տեսել Գերմանիայում «Գրանի» ամսագրում (թիվ 69, 1968 թվական)։ Խորհրդային Միությունում այն տպագրվում էր սամիզդատով։


== Դիպաշար ==
Պատմվածքի առաջին կեսում հեղինակը նկարագրում է Տաշքենդի բժշկական ինստիտուտի շուրջն իր զբոսանքները։ Այնտեղ նա բուժվում էր քաղցկեղից։ Զբոսանքներից մեկի ժամանակ նա հանդիպում է մի մարդու, որը կանգնած էր թեյարանի մոտ և ասում էր. «Ընկերներ... Ընկերներ...»՝ խնդրելով օգնություն։ Բոբրովը, ինչպես նա ներկայանում է, ծանր հիվանդ էր, սակայն տեղական գրանցման բացակայության պատճառով չէր կարողանում մտնել հիվանդանոց բուժվելու։
Հեղինակն օգնում է վետերանին հասնել ընդունարան և փորձում է պայմանավորվել հիվանդանոց տեղավորելու վերաբերյալ, բայց նույնիսկ չնայած «Հատուկ նշանակության» հեղափոխական ջոկատում իր ծառայության մասին պահպանված միակ տեղեկանքին, նրան մերժում են։


== Ծանոթագրություններ ==
Դենիս Սթուրհյոյ

Յան Դենիս Սթուրհյոյ (նորվ.՝ Jahn Dennis Storhøi, հուլիսի 15, 1960(1960-07-15), Kråkerøy, Ֆրեդրիկստադ, Էստֆոլդ, Նորվեգիա), նորվեգացի կինոյի և թատրոնի դերասան։


== Կենսագրություն և կարիերա ==
Յան Դենիս Սթուրհյոյը ծնվել է 1960 թվականի հուլիսի 15-ին նորվեգական Ֆրեդրիկստադ քաղաքում։ Մասնագիտությամբ նա կինոյի և թատրոնի դերասան է։ Բազմաթիվ մրցանակների ու պարգևների է արժանացել։ Այդ թվում Նորվեգիայի քննադատների ասոցիացիայի մրցանակ, որը շնորհվում է 1939 թվականից և համարվում է Նորվեգիայում ամենահայտնի ու հարգի պարգևներից մեկը։
Յան Դենիս Սթուրհյոյի ամենահայտնի դերը, որը նրան հռչակ ու ճանաչում բերեց ամբողջ աշխարհում, համարվում է Հերգեր-զվարճասերի դերը ռեժիսորներ Ջոն ՄաքՏիրանի և Մայքլ Քրայթոնի «Տասներեքերորդ մարտիկ» ֆիլմը։ Այստեղ Յան Դենիս Սթուրհյոյը խաղաց Անտոնիո Բանդերասի և այլ հոլիվուդյան աստղերի հետ։
Պատանի հանդիսատեսի համար նա հայտնի է որպես նորվեգական հեռուստաալիքներով ցուցադրվող շոուների գլխավոր հերոս։ Երեխաներն էլ ճանաչում են նրան որպես մուլտիպլիկացիոն կինոնկարների հերոսների ձայնագրող։
2010 թվականի մարտի 17-ին Դենիսն ու այլ նորվեգացի դերասաններ հրավիրվեցին մասնակցելու «Ոչինչ» գիտաֆանտաստիկ սարսափ ֆիլմի նկարահանման քաստինգներին։ Ֆիլմի սյուժեում Նորվեգիայի արշավախմբերից մեկի մասին է պատմում, որոնք Անտարկտիդայում հայտնաբերում են չբացահայտված թռչող օբյեկտ։


== Անձնական կյանք ==
1997 թվականին Յան Դենիս Սթուրհյոյը ամուսնանում է Մոնա Կյոլհաուի հետ (նորվ.՝ Mona Keilhau): Ընտանիքում կա մեկ երեխա ամուսնական այս զույգից և ևս երկու երեխաներ՝ Դենիսի առաջին անհաջող ամուսնությունից։


== Հետաքրքիր փաստեր ==
Դերասանի հասակը կազմում է 1 մետր 82 սմ։
Համաստեղությամբ խեցգետին է։


== Ֆիլմագրություն ==


== Ծանոթագրություններ ==


== Արտաքին հղումներ ==
Դենիս Սթուրհյոյ (անգլ.) Internet Movie Database կայքում (անգլ.)
Dennis Storhøi - profil og bilder på Filmweb
- Dennis kan bli stjerne (VG, 1998)
Uler mot månen (Dagbladet, 2005)
Han er Spellemann på taket (VG, 2006)
Bunnløs kjærlighet til scenen (Oslopuls, 2007))
Påvirkes av fullmånen (Dagbladet, 2008))
groups.yahoo.com/group/dennisstorhoicircle (Fanside)
Սենտ Էտիեն դը Վիկ

Սենտ Էտիեն դը Վիկ (ֆր.՝ Saint-Étienne-de-Vicq), կոմունա Ֆրանսիայում՝ Օվերն մարզի Ալյեի գավառում։ Մտնում է Լապալիս կանտոնի կազմի մեջ։ Համայնքի շրջանը Վիշին է։
Համայնքի INSEE կոդ՝ 03230։


== Բնակչություն ==
Համայնքի բնակչությունը 2008 թվականին կազմում էր 495 մարդ։


== Տնտեսություն ==
2007 թվականի տվյալներով 280 աշխատունակ տարիքի մարդկանցից (15-64 տարեկան) 208-ը տնտեսապես ակտիվ էին, 72-ը անգործունակ (ակտիվության ցուցանիշը 74,3 %, 1999 թվականին եղել է՝ 72,8 %)։ 208 աշխատունակ բնակիչներից 185-ը աշխատում էին (99 տղամարդ և 86 կին), անաշխատանք էին 23-ը (19 տղամարդ և 4 կին)։ 72 անգործունակ մարդկանցից 18-ը աշակերտներ կամ ուսանողներ են, 25-ը թոշակառու, 29-ը անաշխատունակ էին այլ պատճառներով։


== Տեսարժան վայրեր ==
Եկեղեցի XI դարում կառուցած
Մալակոֆ գերեզմանաբլուր


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ. Սենտ Էտիեն դը Վիկ» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-19 
«Սենտ Էտիեն դը Վիկ» (ֆրանսերեն)։ cassini.ehess.fr։ Վերցված է 2012-12-30
(8185) 1992 WR2

(8185) 1992 WR2, աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,856928 ա. մ., առավելագույնը մոտենում է 2,8097 ա. մ. հեռավորության վրա և հեռանում 2,9042 ա. մ.։ Արեգակի շուրջ մեկ ամբողջական պտույտ է կատարում 1763,79 երկրային օրվա ընթացքում, իր ուղեծրով շարժվելով միջինում 0,204106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8185) 1992 WR2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
IO Interactive

IO Interactive,  դանիական համակարգչային խաղերի ծրագրավորման ոլորտում աշխատող ընկերություն է, որը պատկանում է Eidos Interactive ընկերությանը։ IO Interactive ընկերությունը ստեղծվել է 1998 սեպտեմբերին, նրա գլխավոր աշխատանքն է համարվում Hitman խաղերի շարքը, որը ստեղծված է IO Interactive-ի սեփական Glacier խաղային շարժիչի օգնությամբ։


== Պատմություն ==


=== Առաջին քայլերը ===
Երիտասարդ ստուդիայի առաջին նախագիծը գաղտագողի հրաձիգ Hitman: Codename 47-ն էր, որը թողարկվեց 2000 թվականին և դարձավ բեկումնային խաղ շատ առումներով։ Այն առաջիններից էր, ով կիրառեց ragdoll տեխնոլոգիան և ներկայացրեց «սոցիալական գաղտագողի խաղ» ենթաժանրը, որում կարևոր դեր է խաղում քողարկումը և ամբոխի մեջ մոլորվելու ունակությունը։ Hitman 2. Silent Assassin-ի շարունակությունը, որը հաջորդեց 2002 թվականին, ամրացրեց սերիայի հաջողությունը՝ շտկելով առաջին խաղի թերություններից շատերը։


=== Eidos և Square Enix ===
2003 թվականին Freedom Fighters-ի թողարկումից հետո IO Interactive-ը գնվեց հրատարակիչ Eidos Interactive-ի կողմից։ Այս ընթացքում թողարկվել է Hitman շարքի երրորդ մասը՝ Contracts (2004 թ.)։
2006 թվականին ստուդիան թողարկեց Hitman: Blood Money-ը, որը Hitman խաղերի ամբողջ շարքի մի տեսակ գագաթնակետ է, որը քննադատների կողմից ստացավ շատ լավ գնահատական բոլոր թողարկված հարթակներում. Metacritic ագրեգատորում խաղն ունի 81-82% գնահատական։ կախված հարթակից։ 2000-ականների երկրորդ կեսին թողարկվեցին նաև Kane & Lynch: Dead Men (2007) և Mini Ninjas (2009) ֆիլմերը։
2009 թվականին ստուդիան ստանձնում է Square Enix-ը ձեռք բերված Eidos Interactive մայր ընկերության հետ միասին։ 2010 թվականի հոկտեմբերի վերջին Eurogamer կայքը հայտնեց, որ մի քանի օր առաջ IO Interactive-ի աշխատակազմը կրճատվել է 35 հոգով, այդ թվում՝ ընկերության ղեկավարը և Hitman շարքի առաջին չորս խաղերի կես դրույքով գլխավոր խաղային դիզայները։ Այս տեղեկատվության աղբյուրը 3D Realms-ի հիմնադիրներից Ջորջ Բրուսարդն էր, ով համապատասխան հաղորդագրություն է թողել Twitter-ի իր էջում։ Բացի այդ, Բրուսարդն ասաց, որ կրճատումների հետ միաժամանակ մի նախագիծ չեղարկվել է։
2012 թվականին թողարկվեց Hitman: Absolution-ը, որը թեև ջերմորեն ընդունվեց քննադատների կողմից, բայց կոմերցիոն առումով հաջողություն չունեցավ։ 2013 թվականի հունիսի 18-ին հայտնի դարձավ, որ IO Interactive նահանգում հերթական կրճատումը. Քանի որ Hitman: Absolution-ի վաճառքները չեն բավարարել հրապարակող Square Enix-ի պլանները, ստուդիայի աշխատակիցների մոտ 50%-ը հեռացվել է աշխատանքից։
Ընկերությունը մեծ հույսեր էր կապում ստուդիայի հաջորդ նախագծի՝ Hitman խաղի հետ, որը թողարկվել է 2016 թվականին. անցկացվել են թիրախային լսարանի սոցիալական հարցումներ, անցկացվել են փակ բետա թեստավորում և մեծ ուշադրություն է դարձվել խաղային շարքի ավանդական բաղադրիչներին։
2017 թվականի հունիսի 16-ին ստուդիան հայտարարեց իրեն անկախ Square Enix-ից՝ գնելով իրեն՝ պահպանելով Hitman խաղերի շարքի իրավունքները։


== Խաղեր ==


== Ծանոթագրություններ ==


== Արտաքին հղումներ ==
Պաշտոնական կայք
Սիմֆերոպոլի շրջան

Սիմֆերոպոլի շրջան (ուկրաիներեն՝ Сімферопольський район, Ղրիմի թաթարերեն՝ Aqmescit rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Սիմֆերոպոլ։


== Աշխարհագրություն ==
Շրջանի տարածքի մակերեսը կազմում է 1753 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 157589 մարդ։ Բնակչության խտությունը կազմում էր 89,9 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ապարների ստրուկտուրա և տեքստուրա

Ապարների ստրուկտուրա և տեքստուրա, բյուրեղների հատիկների տարածական դասավորությունն ապարում։ Այդ բյուրեղների չափով և ձևով հիմնական զանգվածի (հրաբխային ապակու) հետ փոխհարաբերությամբ է պայմանավորված ապարների ստրուկտուրան։ Ապարների բաղադրամասերի համեմատական դասավորությունը, տեղադրումը տարածության մեջ, զանգվածի բյուրեղացման աստիճանը բնորոշում են ապարների տեքստաբան։ Ի տարբերություն վերջինի, ապարների ստրուկտուրան որոշվում է մանրադիտակով։ Ամերիկյան և անգլիական մասնագիտական գրականության մեջ այս տերմիններն օգտագործվում են հակառակ իմաստով։
Դեմենտեևո (գյուղ, Ռուդնյանսկի շրջան)

Դեմենտեևո (ռուս.՝ Дементеево), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոկրասնովկա (գյուղ, Վոլոդարսկի շրջան)

Նովոկրասնովկա (ուկրաիներեն՝ Новокраснівка), գյուղ Ուկրաինայի Դոնեցկի մարզի Վոլոդարսկիում։ Բնակավայրը նախկինում նաև անվանվել է Յամա։
2001 թվականի տվյալներով Նովոկրասնովկա գյուղում բնակվում էր 935 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեյսոն Ուայթ

Ջեյսոն Ուայթ (անգլ.՝ Jason White, նոյեմբերի 11, 1973(1973-11-11), North Little Rock, Փյուլասկիի շրջան, Արկանզաս, ԱՄՆ), ամերիկյան ռոք-կիթառիստ, ¡Uno! ալբոմի թողարկման ժամանակ եղել է Green Day խմբի կիթառահարը և կալիֆորնյան խումբ Pinhead Gunpowder-ի կիթառիստ։ Ուայթը եղել է Adeline Records լեյբլի միակ հիմնադիրը։


== Կենսագրություն ==
Ուայթը հայտնի դարձավ, երբ 1992 թվականին դարձավ Monsula խմբի կիթառահարը։ Ջեյսոնը խմբի հետ շատ վայրեր է տեղափոխվել, բայց վերջնականապես հաստատվել է Սան Ֆրանցիսկոյում։ 1995 թվականին նա միանում է Pinhead Gunpowder փանկ քառյակին՝ երգիչ և կիթառիստ Մայք Կիրշայի դուրս գալուց հետո։ 1996 թվականին Ուայթը White Cats խմբին՝ բասիստ Ջոն Բենթլիի ժամանակավոր հեռացման պատճառով, իսկ 2000 թվականին միանում է նրանց՝ Շենոն Յարբրոյի մահվանից հետո։ 2013 թվականի փետրվարի 1-ին Ջեյսոնը հայր է դառնում։ Նրա կինը՝ Ժաննան, կյանք պարգևեց իրենց երեխային և նրանք աղջկա անունը դրեցին Սոնի։


== Երաժշտական խմբերը ==
Numbskulz (կիթառ, 1988)
Step By Step (վոկալ, 1989-1990 թթ.)
Chino Horde (բաս-կիթառ, 1990-1993 թթ.)
Fishwagon (կիթառ / վոկալ, 1991)
Monsula (կիթառ, 1992)
Pretty (բաս-կիթառ, 1993)
Sixteen Bullets (բաս-կիթառ, 1994)
Pinhead Gunpowder (կիթառ / վոկալ, c 1995 года)
The Big Cats (բաս-կիթառ, վոկալ, 1996-2000 թթ,; կիթառ / վոկալ, 2000 թվականից)
Green Day (կիթառ / վոկալ, 1998 թվականից)
Influents (կիթառ / վոկալ, 1999-2003 թթ.)
Kicks (կիթառ, 2000-2004 թթ.)
The Network (կիթառ, 2003 թվականից)
Foxboro Hot Tubs (կիթառ, 2007 թվականից)
Green Day (կիթառ, 2012 թվականից)


== Ծանոթագրություններ ==


== Արտաքին հղումներ ==
http://www.imdb.com/name/nm2083443/
Սեստո Կալենդե

Սեստո Կալենդե (իտալերեն՝  Sesto Calende), քաղաք Իտալիայում, գտնվում է Վարեզե շրջանում։
Բնակչությունը 10 736 մարդ։ Բնակչության միջին խտությունը՝ 449 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 21018։ Հեռախոսային կոդը՝ 0331։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0331 928411
Պաշտոնական կայք՝ http://www.comune.sesto-calende.va.it/


== Արտաքին հղում ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գայլաձոր (այլ կիրառումներ)

Գայլաձոր, կարող է վերաբերել՝

Գայլաձոր - գետակ Սյունիքի մարզում, Արամազդ գետի ձախ օժանդակը
Գայլաձոր - Գեղարքունիքի մարզում։ Սկիզբ է առնում Վարդենիսի լեռների հյուսիսային լանջից և Մադինա գյուղից 7,5 կմ հարավ–արևմուտք աջից միախառնվում Արգիճի գետին
Գայլաձոր - գետ Գեղարքունիքի մարզում, Գռիձոր գետի ձախ վտակը
Գայլաձոր - կիրճ Հայաստանում, Փամբակ գետի ստորին հոսանքում, Գուգարքի շրջանի Մեղրուտ գյուղի և Վահագնաձոր ավանի միջև
Westdeutscher Rundfunk

Westdeutscher Rundfunk (գերմ.՝ Արևելյան Գերմանիայի Ռադիո), Գերմանիայի Հյուսիսային Հռենոս-Վեստֆալլեն մարզի ազգային հեռուստառադիոընկերություն ARD ազգային մեդիաընկերության կազմում։ Կենտրոնը գտնվում է Քյոլն քաղաքում։ Ընկերությունը հիմնվել է 1924 թվականին, երբ Մյունսթեր քաղաքում հիմնեցին Westdeutsche Funkstunde WEFAG ռադիոկայանը։ 1926 թվականին ընկերությունը տեղափոխվեց Քյոլն և ստացավ նարկայիս անվանումը։ 1950 թվականին ընկերությունը միացավ ARD մեդիաընկերությանը։ 1965 թ. դեկտեմբերի 17-ին հւիմնվեց WDR Fernsehen հեռուստաալիքը։
Ընկերության կազմում գործում են 1 հեռուստաալիք և 5 ռադիոկայան։


== Արտաքին հղումներ ==
Պաշտոնական կայք (գերմ.)
WDR Fernsehen (գերմ.)


== Ծանոթագրություններ ==
Սամոնի

Սամոնի (ռուս.՝ Самоны), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակկաբի Թել Ավիվ ԲԱ

«Մակկաբի Թել Ավիվ բասկետբոլային ակումբ» (եբր.` מ.כ. מכבי תל אביב), հրեական պրոֆեսիոնալ բասկետբոլային ակումբ։ Մասնակցում է Իսրայելի բարձրագույն լիգային և Բասկետբոլի Եվրալիգային։ Տեղակայված է Իսրայելի երկրորդ քաղաք Թել Ավիվում։
Սստեղծվել է 1932 թվականին` որպես «Մակկաբի Թել Ավիվ» սպորտային ակումբների մաս։
Համարվում է Իսրայելի ամենահաջող հանդես եկող բասկետբոլային ակումբը։ Ակումբն իր հիմնադրումից ի վեր հաղթել է 6 Եվրոպայի առաջնություն, 1 Ադրատիկ առաջնություն, 53 Իսրայելյան առաջնություն, ինչպես նաև նվաճել 44 Իսրայելի գավաթ և 7 լիգայի գավաթ։


== Արտաքին հղումներ ==
Մակկաբի Թել Ավիվ ԲԱ պաշտոնական կայք
«Մակկաբիի» պաշտոնական ֆանկայք(չաշխատող հղում)
Արսեն Փիլոյան

Արսեն Փիլոյան (հունվարի 1, 1994, Արարատ, Հայաստան), հայ ֆուտբոլիստ, Հայաստանի մինչև 17 տարեկանների հավաքականի կիսապաշտպան։ Հանդես է գալիս 7 համարի ներքո։


== Վիճակագրություն ==


== Արտաքին հղումներ ==
պրոֆիլը soccerway.com կայքում
footballdatabase.eu կայքում
Յուռյաստե

Յուռյաստե (էստ․՝ Ürjaste), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովայա Պրիսմարա

Նովայա Պրիսմարա (ռուս.՝ Новая Присмара), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյոյդաղ (լեռնագագաթ, Հերհեր գյուղ)

Անվան այլ կիրառումների համար տե՛ս՝ Գյոյդաղ (այլ կիրառումներ)Գյոյդաղ, լեռնագագաթ Հայկական լեռնաշխարհում, Մեծ Ալագյոլ լճից մոտ 20 կմ հարավ-արևելք, Արաքսի ձախակողմյան վտակ Արփա գետի աջ կողմում, Հերհեր գյուղից հյուսիս, անտառապատ վայրում։ Շրջապատում կան հանքային աղբյուրներ (Ջերմուկ, Իստիսու)։ Այս լեռնագագաթի վրա կան մի հին բերդի ավերակներ, որոնք Ալիշանը նույնացնում է Հին Վայոց ձորի գավառի Կապույտ բերդի հետ։ Հնում լեռնագագաթը գոչվում էր Կապույտ։


== Ծանոթագրություններ ==
Ֆեմինիզացիա

Ֆեմինիզացիա (ֆր.՝ feminisation, լատ.՝ femina - Կին, էգ), կանացիացում, իգականացում, արական
սեռի անհատների օրգանիզմում իգական երկրորդային սեռական հատկանիշների ի հայտ գալը։
Նկատվում է արու ձկների, երկկենցաղների, թռչունների, կաթնասուն կենդանիների և մարդու մոտ։ Փորձառական ճանապարհով ֆեմինիազացիա կարելի է առաջացնել ամորձատած արուներին ձվարան փոխպատվաստելով կամ իգական սեռական հորմոններ (էսարոգեններ) ներարկելով։
XX դ. 20-ական թթ. փորձառական ֆեմինիազացիան առաջինն իրականացրել է Մ. Զավադովսկին՝ ամորձատած աքաղաղի ձվարան փոխպատվաստելով։ Ամորձատած արու կաթնասուններին (ծովախոզուկ, առնետ) ձվարան փոխպատվաստելիս կամ էստրոգեններ ներարկելիս նկատվում է իգական սեռական բնազդ։


== Մարդկանց ֆեմինիազացիա ==
Տղամարդու ֆեմինիազացիան բնորոշվում է հոգեսեռական (պսիխոսեքսուալ) կամ մարմնակազմի կանացի տիպի այլափոխմամբ։ 
Լինում է 2 ձևի

Առաջին դեպքում բնորոշվում է տղամարդու օրգանիզմում իգական հորմոնների գերարտադրությամբ, որը կարող է հանդես գա միանգամայն առողջ տղամարդու մոտ՝ մակերիկամների, ամորձիների կամ այլ տեղակայման էստրոգենսյին ուռուցքների գոյացման հետևանքով։ Նման դեպքերում, չնայած տղամարդու օրգաններն առավել զգայուն են արական սեռական հորմոնների հանդեպ, սակայն էստրոգենների չափից ավելի արտադրության հետևանքով տղամարդու կրծքագեղձերը մեծանում են (գինեկոմաստիա), ճարպը դասավորվում է կանացի տիպի, ձայնը, շարժումները, բնավորությունը դառնում են կանացի։ Բուժումը կատարվում է վիրաբուժական ճանապարհով, կատարելով էստրոգեններ արտադրող ուռուցքի հեռացում։
Երկրորդ ձևի դեպքում սեռական հորմոններն արտադրվում են բնականոն չափերով ու փոխհարաբերությամբ, սակայն անհատի հյուսվածքներն առավել զգայուն են իգական հորմոնների հանդեպ։ Առաջանում է գեների մուտացիայի հետևանքով։Արտաքին սեռական օրգանները լինում են տիպիկ կանացի։ Ունենում են կանացի հոգեսեռական կողմնորոշում։ Նման անհատներն ամուսնանում են որպես կին, 
ֆիզիկապես շատ ավելի ուժեղ են, քան կանայք։ Այս ձևն առավել հաճախ բնորոշ է ռեկորդակիր կանանց։ Ներկայումս միջազգային մրցումների ժամանակ անպայման ստուգվում է կին մարզիկների քրոմոսոմային կազմը և եթե հայտնարերվում է տեստիկուլյար ֆեմինիազացիա, նրանք զրկվում են մրցումներին մասնակցելու իրավունքից։
Բուժումը նույնպես կատարվում է վիրահատական ճանապարհով, եթե հեշտոցը կարճ է, երկարացնում են, ամորձիները որովայնի խոռոչից դուրս են հանվում մաշկի տակ կամ հեռացվում, այնուհետև կիրառվում է էստրոգենային բուժում (մինչև 40—50 տարեկանը)։
Ֆեմինիազացիա նկատվում է նաև ամորձատման (որոշ հիվանդությունների բուժման նպատակով), վաղ մանկական տարիքում սերմնաբշտերի հեռացման հետևանքով։


== Տես նաև ==
Մասկուլինիզացիա
Ժողովածու (1160)

Ժողովածու (1160), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1160 թվի տակ։ Ձեռագիրը գրվել է 1601 թվականին Սիմոն տիրացու գրիչի կողմից։ Ստացողը եղել է Մկրտիչ վարդապետը։ Գրված է թղթի վրա, որն ունի 18.8X12 չափս։ Ձեռագիրը կազմված է 260 թերթից։ Գրված է միասյուն նոտրգրով։ Ունի կիսախորան լուսանցազարդ մանրանկարներ։ Կազմը կաշեպատ տախտակ է։ Հիշատակարան գրչի՝ 260բ, հետագայի՝ 260բ (1625 թվական)։


== Բովանդակություն ==
Վարդ. Արևելցւոյ Մեկնութիւն Երդոց երգոյն։
Վանական վրդ-ի մեկնութիւն Յոբայ։


== Ծանոթագրություններ ==
Մարտին Մոնտոյա Տորալբո

Մարտին Մոնտոյա (իսպ.՝ Martín Montoya Torralbo, ապրիլի 14, 1991(1991-04-14), Վիլադեկանս, Հավանա, Կատալոնիա, Իսպանիա), «Բարսելոնա» ֆուտբոլային ակումբի աջ թևի խաղացող։ Մոնտոյան սկսել է խաղալ ֆուտբոլ իր հարազատ քաղաքի «GAVA» ակումբում, և ապա 9 տարեկան հասակում տեղափոխվել է «Բարսելոնայի» երիտասարդական թիմ։ 2011 թվականի մարտ ամսվա վերջում խոսակցություններ կային «Վալենսիա» ակումբ տեղափոխելու մասին։


== Ծանոթագրություններ ==
Ռադովիչի (գյուղ, Տուրիի շրջան)

Անվան այլ կիրառումների համար տե՛ս՝ ՌադովիչիՌադովիչի (ուկրաիներեն՝ Радовичі), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1544 թվականին։
2001 թվականի տվյալներով Ռադովիչի գյուղում բնակվում էր 382 մարդ։ Բնակավայրը զբաղեցնում է 2214 կմ² տարածք։ Բնակչության խտությունը կազմում էր 172,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Լավրենկո

Բորիս Միխայլովիչ Լավրենկո (ռուս.՝ Лавренко Борис Михайлович, մայիսի 6, 1920(1920-05-06) կամ մարտի 6, 1920(1920-03-06), Դոնի Ռոստով, Ռուսական կայսրություն - հունիսի 7, 2001(2001-06-07), Սանկտ Պետերբուրգ, Ռուսաստան), նկարիչ, մանկավարժ, Ռուսաստանի ժողովրդական նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության), դիմանկարիչ, ժանրային գեղանկարիչ։


== Կենսագրություն ==
Բորիս Միխայլովիչ Լավրենկոն ծնվել է 1920 թվականի մայիսի 6-ին Դոնի Ռոստովում։ 1936 թվականին միջնակարգ դպրոցի 8-րդ դասարանն ավարտելուց հետո ընդունվել է Ռոստովի գեղարվեստի ուսումնարան։ 1940 թվականին հինգերորդ կուրսից զորակոչվել է Կարմիր բանակ։ Ավարտելով հրետանավորների դասընթացները՝ մասնակցել է 1941 թվականին Մոսկվայի պաշտպանությանը։ Կռվել է Կենտրոնական և 1-ին Բելառուսական ճակատներում։ Պատերազմը Բեռլինում ավարտել է ավագ սերժանտ կոչումով։ Պարգևատրվել է Հայրենական պատերազմի երկրորդ աստիճանի շքանշանով, «Մոսկվայի պաշտպանության համար», Բեռլինի գրավման համար», «Գերմանիայի նկատմամբ տարած հաղթանակի համար» մեդալներով։
1952 թվականին Բորիս Լավրենկոն ավարտել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտը պրոֆեսոր Ռուդոլֆ Ֆրենցի արվեստանոցում։ Սովորել է Միխայիլ Ավիլովի, Իվան Ստեպաշկինի, Պյոտր Բելոուսովի, Բորիս Յոգանսոնի մոտ։
Լավրենկոն մասնակցել է ցուցահանդեսների 1936 թվականից։ Նկարել է դիմանկարներ, ժանրային և թեմատիկ նկարներ, բնանկարներ, նատյուրմորտներ։ Նկարչի անհատական ցուցահանդեսներն անցկացվել են Լենինգրադում (1972, 1986), Մոսկվայում (1972), Դոնի Ռոստովում (1972), Սանկտ Պետերբուրգում (1996)։
Բորիս Լավրենկոն 1954 թվականից դասավանդել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Արվեստագիտության թեկնածու (1983)։ Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտիի պրոֆեսոր (1985)։
Բորիս Լավրենկոն եղել է Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության) 1953 թվականից։ ՌՍՖՍՀ վաստակավոր նկարիչ (1976), Ռուսաստանի ժողովրդական նկարիչ (1994)։ ԽՍՀՄ մշակույթի նախարարության և ԽՍՀՄ Նկարիչների միության Մ. Գրեկովի անվան արծաթե մեդալի դափնեկիր (1980)։ 1989-1992 թվականներին նկարչի աշխատանքները հաջողությամբ ներկայացվել են Ֆրանսիայում L' Ecole de Leningrad  ռուսական գեղանկարչության ցուցահանդեսներում և աճուրդներում։
Մահացել է 2001 թվականի հունիսի 7-ին Սանկտ Պետերբուրգում 82 տարեկան հասակում։ Թաղվել է Սանկտ Պետերբուրգի Սերաֆիմովյան գերեզմանատանը։
Բ. Մ. Լավրենկոյի ստեղծագործությունները գտնվում են Ռուսական պետական թանգարանի, Տրետյակովյան պատկերասրահի հավաքածուներում, բազմաթիվ թանգարաններում և մասնավոր հավաքածուներում Ռուսաստանում, Ֆրանսիայում, Մեծ Բրիտանիայում, Չինաստանում, ԱՄՆ-ում, Ճապոնիայում, Գերմանիայում, Իտալիայում և այլ երկրներում։


== Ծանոթագրություններ ==


== Աղբյուրներ ==


== Արտաքին հղումներ ==
Дмитренко, А. Ф. Утверждая благородные идеалы добра, справедливости, патриотизма... // Художник Петербурга, №16, 2010. С. 8.
Лавренко Борис Михайлович (1920—2001). Биография, библиография.
Хронология Ленинградской школы живописи.
Պոլա Նեգրի

Պոլա Նեգրի (ծննդյան անունը՝ Բարբարա Ապոլոնիա Խալուպիեց, հունվարի 3, 1897(1897-01-03)[…], Լիպնո, Lipno County, Kuyavian-Pomeranian Voivodeship, Լեհաստան - օգոստոսի 1, 1987(1987-08-01)[…], Սան Անտոնիո, Տեխաս, ԱՄՆ), լեհ դերասանուհի, ով համաշխարհային ճանաչման է հասել համր կինոյի և Հոլիվուդյան ոսկե դարաշրջանի ընթացքում՝ կերտելով ողբերգական և կանացի ճակատագրական դերեր։
Պոլան առաջին եվրոպացի դերասանուհին էր, որ հրավիրվեց Հոլիվուդ և դարձավ ամերիկյան համր կինոյի ամենահայտնի դերասանուհիներից մեկը։ Իր բազմազբաղ կարիերայի ընթացքում եղել է նաև թատրոնի դերասանուհի, երաժշտական արտիստ, բալետի պարուհի, գրող։


== Կենսագրություն ==
Նեգրայի ծննդյան անունը Բարբարա Ապոլոնիա Խալուպիեց է, ծնվել է 1897 թվականի հունվարի 3-ին Լեհական թագավորության Լիպնո քաղաքում։ Ընտանիքի երեք երեխաներից միայն նա է ողջ մնացել։ Մայրը՝ Էլեոնորան, լեհուհի է (մահացել է 1954 թվականի օգոստոսի 24-ին), հայրը՝ Յուրայ Խալուպեցը, եղել է շրջիկ սլովակ թիթեղագործ։ Ռուսական իշխանությունների կողմից հոր ձերբակալումից և Սիբիր աքսորումից հետո մոր հետ տեղափոխվել է Վարշավա, որտեղ ապրել են աղքատության մեջ։
Պոլան ընդունվել է Վարշավայի բալետի թագավորական ակադեմիա։ Նրա առաջին պարային կատարումը եղել է Չայկովսկու Կարապի լիճը բալետում, այնուհետև հանդես է եկել որպես մենապարուհի Արթուր Սեն Լեոնի «Կոպելիա» բալետում։ Տուբերկուլոզի պատճառով դադարել է պարել։ Նրան ուղարկել են առողջարան բուժման. այդ ընթացքում վերցրել է «Պոլա Նեգրի» կեղծանունը իտալացի բանաստեղծուհի Ադա Նեգրիի անունից, իսկ «Պոլա»ն իր անվան կարճ հավապում էր (Ապոլոնիա).:


== Լեհական թատրոն, կինոկարիերա ==
Առողջարանից վերադառնալով՝ Պոլան ունկնդրում է Վարշավայի բալետի թագավորական ակադեմիայի դրամատիկական արվեստի դասընթացները, մասնավոր դասեր է առնում լեհ պրոֆեսոր, դերասան Հոնորատա Լեյշտենսկայից։ Թատերական դեբյուտը կայացել է նախքան ավարտելը՝ 1912 թվականի հոկտեմբերի 2-ին Վարշավայի փոքր թատրոնում։ Բեմական դեբյուտը կայացել է 1913 թվականին Վարշավայում, երբ նա հանդես է եկել «Niewolnica Zmyslow» իր առաջին ֆիլմում։ 1914 թվականին ավարտել է ակադեմիան՝ հանդես գալով Հենրիկ Իբսենի «Վայրի բադ» ավարտական ներկայացմամբ, որից հետո Վարշավայի թատրոններում հանդես գալու բազմաթիվ առաջարկներ է ստացել։
Առաջին համաշխարհային պատերազմի ավարտից հետո Նեգրան հայտնի բեմական դերասանուհի էր։ Մեծ թատրոնում հանդես էր եկել «Sumurun»-ում, Փոքր թատրոնում՝ «Śluby panieńskie»-ում, ամառային թատրոնում։ 1914 թվականին նկարահանվել է «Ստրկուհին և նրա զգացողությունները» (Niewolnica zmysłów) ֆիլմում։ Հանդես է եկել լեհական ֆիլմարտադրության տարբեր կինոնկարներում՝ Bestia («Գազան», ԱՄՆ-ում թողարկվել է որպես «Լեհ պարողը»), «Սենյակ № 13» (Pokój Nr. 13), «Նրա վերջին ժեստը» (Jego Ostatni Czyn), «Ուսանողներ» (Studenci), «Կինը» (Żona):


== Ֆիլմագրություն ==


=== Լեհաստան, Լեհական թագավորություն ===


=== Գերմանիա (համր ֆիլմեր) ===


=== Paramount շրջան ===


=== Միջազգային (hնչուն կինո) ===


=== Վերջին ֆիլմեր (ԱՄՆ) ===


== Ծանոթագրություններ ==
Օկուտամա

Օկուտամա Օկուտամա (ճապ.՝ 奥多摩町 Օկուտամա-си), քաղաք Ճապոնիայում։ Գտնվում է Նիսիտամա Տոկիոյի պրեկտուրայում։


== Բնակչություն ==
Բնակչությունը կազմում է 5371 մարդ (2014 թվականի օգոստոսի 1), խտություն - 23, 80 մարդ/կմ²։


== Սիմվոլիկա ==
Քաղաքի ծառը համարվում է կրիպտոմերիա ծառը, ծաղիկը՝ ռոդոդենդռոն, թռչունը՝ Syrmaticus soemmerringii։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Դարբնոց

Անվան այլ կիրառումների համար տե՛ս՝ Դարբնոց (այլ կիրառումներ)
Դարբնոց, դարբնի արհեստանոց։ Դարբնոցը եղել է բոլոր բնակավայրերում՝ տեղի բնակչությանը սպասարկելու համար։
Ունեցել է քուրա, փուքս, սալկամ զնդան, գելարան, տարբեր մեծության մուրճեր, կռաններ, ուռներ, ունելիներ, խարտոցներ, ջրի տաշտեր (պատրաստված գործիքները սառը ջրում ընկղմելու համար) և այլ հարմարանքներ։ Քուրան (հնոցը) քարից, կավածեփ կամ աղյուսաշար պատվանդանի վրա (հատակից մոտ 70 սմ բարձր) պատրաստված կրակարան էր, որտեղ ածխով ջեռուցվում էր երկաթը։ Այն սարքերով ու խողովակներով կապված էր փուքսի հետ և բորբոքվում էր վերջինիս օգնությամբ մղվող օդով։ Հիշատակվում է նաև դարբնի հնոցը, որը բորբոքվում էր փչելով։ Մեր թվարկությունից առաջ 1-ին դարի դարբնոցներ հայտնաբերվել են Արտաշատի, Դվինի պեղումներից։ Միջնադարյան դարբնոցներ պահպանվել են գյուղական վայրերում։
Բուբոլևո

Բուբոլևո (ռուս.՝ Буболево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիկո

Արթուր Անտունեշ Կոիմբրա (պորտ.՝ Arthur Antunes Coimbra, մարտի 3, 1953(1953-03-03), Ռիո դե Ժանեյրո, Բրազիլիա), առավել հայտնի որպես Զիկո (պորտ.՝ Zico), բրազիլիացի պրոֆեսիոնալ ֆուտբոլիստ, ֆուտբոլային մարզիչ։ Զիկոն համարվում է պատմության մեծագույն ֆուտբոլիստներից մեկը, հայտնի է իր դրիբլինգով տուգանային հարվածների իրացման վարպետությամբ։ Հանդես է եկել «Ֆլամենգո», «Ուդինեզե» և ճապոնական «Կասիմա Անտլերս» ակումբներում։ 1990 թվականի մարտից 1991 թվականը զբաղեցրել է Բրազիլիայի սպորտի նախարարի պաշտոնը։ Խաղացել է լողափնյա ֆուտբոլ։ Եղել է Ճապոնիայի հավաքականի, Ֆեներբահչեի, ԲԿՄԱ-ի և Օլիմպիակոսի գլխավոր մարզիչ։
2009 թվականի դեկտեմբերի 27-ին «Ֆլամենգոն» Մարականա մարզադաշտում տեղադրել է իր լեգենդար ֆուտբոլիստ և լավագույն ռմբարկու Զիկոյի արձանը։


== Ծանոթագրություններ ==


== Արտաքին հղումներ ==
Պաշտոնական կայք
Ֆան կայք Archived 2017-05-27 at the Wayback Machine.
Տեմպիի տիրամայր

«Տեմպիի տիրամայր», իտալացի մեծ նկարիչ Ռաֆայելի (1483-1520)՝ Տիրամորը պատկերող նկարներից մեկը։
Նկարը կոչվում է սեփականատերերի՝ ֆլորենտական Տեմփի ընտանիքի անունով, ում համար այն նկարվել է, և որի սերունդներից Լուդվիգ I-ն այն գնել է իր հավաքածուի համար 1829 թվականին։ Նկարը տղափոխվել է Ֆլորենցիայից Մյունխեն մոտ քսան տարվա բանակցությունների և նախորդ տերերից փրկելու բազմաթիվ ջանքերի արդյունքում։
«Տեմպիի տիրամայրը» Ռաֆայելն ստեղծել է Ֆլորենցիայում եղած ժամանակահատվածի վերջում՝ «Աստվածամորը» պատկերող նրա այլ հայտնի նկարների շարքում։ Բայց եթե դրանց մի մասում կարելի է տեսնել Լեոնարդոյի ազդեցության արձագանքները, ում հետ Ռաֆայելը ծանոթացել էր և այցելել նրա արվեստանոց, ապա Տեմպիի տիրամայրը բացահայտում է պատկերման բավականին յուրօրինակ լուծում։
Հնարավոր է, որ կոմպոզիցիան ոգեշնչված էր Լուկա դելլա Ռոբբիայի և Դոնատելլոյի բարձրաքանդակներով։


== Ծանոթագրություններ ==


== Գրականություն ==
Pierluigi De Vecchi Raphaël. — Paris: Citadelles & Mazenod, 2002. — 380 с. — ISBN 2-85088-113-9
Raphaël. Sa vie, son art. Les chefs-d'œuvres. — Paris: Flammarion, 2005. — С. 112. — ISBN 978-2-08011-451-8
John Wyndham Pope-Hennessy Raphael. — Londres: Phaidon, 1970. — С. 184. — ISBN 0-7148-1449-0
Մթնշաղ։ Լուսաբաց (մաս 1)

Մթնշաղ։ Լուսաբաց (մաս 1) (անգլ.՝ Twilight Saga: Breaking Dawn - Part 1), ռեժիսոր Բիլ Կոնդոնի ֆիլմը, Ստեֆանի Մեյերի Լուսաբաց գրքի առաջին մասի հիման վրա նկարահանված։ Պրեմիերան կայացել է 2010 թվականի նոյեմբերի 17–ին։


== Սյուժե ==
Էդվարդն ու Բելլան ամուսնանում են և գնում մեղրամիս Բրազիլիայի կղզիներից մեկում։ 17 օրից Բելլան հասկանում է, որ երեխայի է սպասում և նրանք արագ վերադառնում են տուն։ Ռոզալին օգնում էր Բելլային, բայց Ջեյկոբը դեմ էր երեխայի ծնվելուն, քանի որ վախենում էր կորցնել սիրելիին։ Սեմը նույնպես դեմ էր։ Երբ Սեմը որոշում է կայացնում սպանել դեռ անհայտ էակին, որին սպանելով նա պետք է սպաներ Բելլային։
Անմահ երեխայի ծնվելուն նախորդող ամիսներին Բելլան շատ տանջանքների է ենթարկվում։ Նա չէր կարողանում ուտել մարդկային սնունդ, և Ջեյկոբի խորհրդով սկսում է արյուն խմել։ Մի որոշ ժամանակ իրեն լավ է զգում։ Բելլայի ներսում երեխան շատ արագ էր զարգանում և շուտով ծնվում է։
Աղջկա ծնվելուց հետո, ում անվանել էին Ռենեսմի (Ռենե և Էսմի անունների միացումից, երեխայի տատիկների անվան սկզբնատառերից), Բելլան գրեթե մահանում է։ Էդվարդը փորձում է փրկել կնոջը, իսկ Ջեյկոբը սկզբում ուզում էր սպանել երեխային։ Իսկ Բելլան դառնում է վամպիր։
Վոլտուրիին հայտնում են, որ Բելլան վամպիր է դարձել։ Եվ նրանք պատրաստվում են պատերազմի։

		
		


== Դերերում ==


=== Կալլենների ընտանիք ===
Էդվարդ Կալլեն - Ռոբերտ Փեթինսոն
Կառլայլ Կալլեն - Պիտեր Ֆաչինելի
Էսմի Կալլեն - Էլիզաբեթ Ռիզեր
Էլիս Կալլեն - Էշլի Գրին
Ջասպեր Հեյլ - Ջեքսոն Ռետբոուն
Ռոզալի Հեյլ - Նիկի Ռիդ
Էմմետ Կալլեն - Քելեն Լատս


=== Քոչվոր վամպիրներ ===
Ջեյմս - Քեմ Ժիգանդե
Վիկտորյա - Ռաշել Լեֆևր
Լորան - Էդի Գատեգի


=== Մարդիկ ===
Բելլի Սվոն - Քրիստեն Ստյուարտ
Չառլի Սվոն - Բիլի Բյորք
Ռենե Դուաեր - Սառա Կլարկ
Ջեյկոբ Բլեք - Թեյլոր Լոթներ
Ջեսսիկա Սթենլի - Աննա Քենդրիկ
Անժելա Վեբեր - Քրիստիան Սերատոս
Մաքյ Նյուտոն - Մայքլ Ուելշ
Էրիկ Յորք - Ջասթին Չոն


=== Վոլտուրիի տոհմը ===
Մայքլ Շին – Արո
Ջեյմի Կամպբել Բաուեր – Կայ
Քրիստափոր Հեյերդալ – Մարկ
Դենիել Կադմոր – Ֆելիքս
Չառլի Բյուլի – Դեմետրիյ


=== Գայլ փոխակերպուկներ ===
Ջեյկոբ Բլեք - Թեյլոր Լոտներ
Սեմ Ադլի - Չեսկ Սպենսեր
Էմբրի Կոլ - Կայովա Գորդոն
Փոլ Լեյխոթ - Ալեկս Մերազ
Ջարեդ Կեմերոն - Բրոնսոն Պելետյե
Արո - Մայքլ Շին
Կա - Ջեյմի Կեմպբել Բաուեր
Մարկ - Քրիստոֆեր Հեյրդալ
Ջեյն - Դակոտա Ֆենինգ
Ալեկ - Կեմերոն Բրայտ
Ֆելիկս - Դանիել Կադմոր
Դիմիտրի - Չարլի Բյուլի
Հայդի - Նուտ Սիար


== Սաունդթրեք ==
«Neighbors» by Teophilus London
«Love Will Take You» by Angus & Julia Stone
«Turning Page» by Sleeping at Last
«Flightless Bird, American Mouth» by Iron & Wine
«Like a Drug» by Hard-Fi
«Northern Lights» by Cider Sky
«A Nova Vida» by Carter Burwell
«Sister Rosetta (2011 Version)» by Noisettes
«Llovera» by Mia Maestro
«From Now On» by The Features
«Requiem On Water» by Imperial Mammoth
«Cold» by Aqualung & Lucy Schwartz
«Love Death Birth» by Carter-Burwell
«End tapes» by The Joy Formidable
«I Didn't Mean It» by The Belle Brigade
«It Will Rain» by Bruno Mars
«A Thousand Years» by Christina Perri


== Ծանոթագրություններ ==


== Արտաքին հղումներ ==
Լուսաբաց՝ Մաս 1 ֆիլմի պրեմիերան(չաշխատող հղում)
Հարցազրույց ֆիլմի դերասանների հետ
Սոլանեա

Սոլանեա (պորտ.՝ Solânea), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան մարզում։ Մտնում է Կուրիմատաու Օրիենտալ գավառի կազմի մեջ։ Բնակչությունը կազմում է 32 716 մարդ՝ 2007 թվականի տվյալներով։ Գրավում է 265,921 կմ2 տարածք։ Բնակչության խտությունը՝ 121,6 մարդ/կմ²։


== Պատմություն ==
Քաղաքը հիմնադրվել է 1953 թվականի նոյեմբերի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 58.525.194,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.876,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,615 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Սոլանեայի մասին
Ֆոչա Ուստիկոլինա (այլ կիրառումներ)

Ֆոչա Ուստիկոլինա կարող է վերաբերվել.

Ֆոչա Ուստիկոլինա, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում:
Ֆոչա Ուստիկոլինա, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում: